2 gesogte eiendomme in Clifton opgeveil | Netwerk24
Die Cliftonse strandhuis met direkte toegang tot Derde Strand. Foto: High Street Auctions
In die een geval word 'n erf opgeveil. Die afslaer, Joff van Reenen van High Street Auctions, sê daar is byna geen oop erwe meer in Clifton nie, en met 'n vorige veiling in September verlede jaar het 'n Kaapstadse koper R20,3 miljoen betaal vir 'n erf.
Van Reenen sê met die rand se waarde wat so daal teenoor die Amerikaanse dollar, het hy reeds heelwat belangstelling uit die buiteland gekry. "Buitelanders betaal nou in der waarheid afslagpryse met die randwaarde so laag," sê Van Reenen.
Die ligging van die erf wat in Clifton in die mark is. Foto: High Street Auctions
Die tweede eiendom, 'n strandhuis, is een van net sewe eiendomme met direkte toegang tot Derde Strand.
Met 'n jacuzzi en groot onthaalruimte buite slegs 'n paar treë van die strand af, is dit enige onthaler se droom.
Die Kaapstad-metro het volgens Van Reenen reeds bouplanne goedgekeur dat die huis hoër opgebou mag word en dat daar ook 'n swembad gebou mag word.
Die virtuele veiling, wat op 9 Junie plaasvind, begin om 12:00.
Kyk hier hoe lyk die eiendomme.
Meer oor: High Street Auctions | Clifton | Luukse Eiendom | Eiendomsveilings | Huismark | Eiendom | Erf | Veiling | Veilings